CELEX: 32022R0270
Language: hu
Date: 2022-02-23 00:00:00
Title: A Bizottság (EU) 2022/270 végrehajtási rendelete (2022. február 23.) a Bacillus licheniformis DSM 28710 készítmény tojótyúkok, kevésbé jelentős tojóbaromfifajok, tenyészbaromfifajok és díszmadarak takarmány-adalékanyagaként történő engedélyezéséről (az engedély jogosultja: Huvepharma NV) szóló (EU) 2021/1410 végrehajtási rendelet helyesbítéséről (EGT-vonatkozású szöveg)

2022.2.24.   
               
               
                  HU
               
               
                  Az Európai Unió Hivatalos Lapja
               
               
                  L 43/7
               
            
         A BIZOTTSÁG (EU) 2022/270 VÉGREHAJTÁSI RENDELETE
         (2022. február 23.)
         a Bacillus licheniformis DSM 28710 készítmény tojótyúkok, kevésbé jelentős tojóbaromfifajok, tenyészbaromfifajok és díszmadarak takarmány-adalékanyagaként történő engedélyezéséről (az engedély jogosultja: Huvepharma NV) szóló (EU) 2021/1410 végrehajtási rendelet helyesbítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:
         
                     (1)
                  
                  
                     A Bacillus licheniformis DSM 28710 készítmény tojótyúkok, kevésbé jelentős tojóbaromfifajok, tenyészbaromfifajok és díszmadarak takarmány-adalékanyagaként történő felhasználását az (EU) 2021/1410 bizottsági végrehajtási rendelet (2) tíz évre engedélyezte.
                  
               
                     (2)
                  
                  
                     Az (EU) 2021/1410 végrehajtási rendelet mellékletének „Állatfaj vagy -kategória” oszlopában helytelenül lettek azonosítva azok a fajok, amelyekre az adalékanyagot engedélyezték, és az kizárta a tenyészpulykákat.
                  
               
                     (3)
                  
                  
                     Az (EU) 2021/1410 végrehajtási rendeletet ezért ennek megfelelően helyesbíteni kell. Az egyértelműség érdekében indokolt az említett végrehajtási rendelet teljes mellékletét felváltani.
                  
               
                     (4)
                  
                  
                     Annak érdekében, hogy a takarmányipari vállalkozók az adalékanyag és az azt tartalmazó takarmány címkézését hozzáigazíthassák a helyesbített engedélyezési feltételekhez, e termékek forgalomba hozatalára egy átmeneti időszakot indokolt biztosítani.
                  
               
                     (5)
                  
                  
                     Az adalékanyag engedélyezésével kapcsolatban az érdekelt felek részéről fennálló jogos elvárások védelme érdekében e rendeletnek sürgősen hatályba kell lépnie.
                  
               
                     (6)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2021/1410 végrehajtási rendelet mellékletének helyébe e rendelet melléklete lép.
         
         
            2. cikk
            
               (1)   A mellékletben meghatározott készítmény és az azt tartalmazó előkeverékek, amelyeket 2022. augusztus 25. előtt állítottak elő és címkéztek a 2022. február 25. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.
            
            
               (2)   Az (1) bekezdésben említett készítményt és előkeverékeket tartalmazó takarmány-alapanyagok és takarmánykeverékek, amelyeket 2023. február 25. előtt állítottak elő és címkéztek a 2022. február 25. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.
            
         
         
            3. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. február 23-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 2003.10.18., 29. o.
         
         
            (2)  A Bizottság (EU) 2021/1410 végrehajtási rendelete (2021. augusztus 27.) a Bacillus licheniformis DSM 28710 készítmény tojótyúkok, kevésbé jelentős tojóbaromfifajok, tenyészbaromfifajok és díszmadarak takarmány-adalékanyagaként történő engedélyezéséről (az engedély jogosultja: Huvepharma NV) (HL L 304., 2021.8.30., 8. o.).
      
      
         
            MELLÉKLET
            
                        Az adalékanyag azonosító száma
                     
                     
                        Az engedély jogosultjának neve
                     
                     
                        Adalékanyag
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Maximális életkor
                     
                     
                        Legkisebb tartalom
                     
                     
                        Legnagyobb tartalom
                     
                     
                        Egyéb rendelkezések
                     
                     
                        Az engedély lejárta
                     
                  
                        CFU/kg 12 %-os nedvességtartalmú teljes értékű takarmányban
                     
                  
                        
                           Kategória: tenyésztéstechnikai adalékanyagok. Funkcionális csoport: bélflóra-stabilizálók.
                        
                     
                  
                        4b1828
                     
                     
                        Huvepharma NV
                     
                     
                        
                           Bacillus licheniformis DSM 28710
                     
                     
                        
                           Az adalékanyag összetétele
                        
                        
                           Bacillus licheniformis DSM 28710 készítmény,
                        amely legalább az alábbiakat tartalmazza:
                        3,2 × 109 CFU/g adalékanyag
                        Szilárd formában
                        
                           A hatóanyag jellemzése:
                        
                        A Bacillus licheniformis DSM 28710 csíraképes spórái
                        
                           Analitikai módszer
                            (1)
                        
                        Az adalékanyagban, az előkeverékben és a takarmányban található Bacillus licheniformis DSM 28710 számlálására:
                        
                                    —
                                 
                                 
                                    lemezkenéses módszer (EN 15784)
                                 
                              A Bacillus licheniformis DSM 28710 azonosítására:
                        
                                    —
                                 
                                 
                                    Pulzáló erőterű gél-elektroforézis (PFGE)
                                 
                              
                     
                        Tojótyúkok
                        Kevésbé jelentős tojóbaromfifajok
                        Tenyészbaromfifajok
                        Díszmadarak
                     
                     
                        –
                     
                     
                        1,6 × 109
                        
                     
                     
                        –
                     
                     
                        
                                    1.
                                 
                                 
                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.
                                 
                              
                                    2.
                                 
                                 
                                    A következő engedélyezett kokcidiosztatikumokat tartalmazó takarmányban használható fel: diklazuril és lazalocid-A-nátrium.
                                 
                              
                                    3.
                                 
                                 
                                    A takarmányipari vállalkozóknak munkafolyamatokat és megfelelő szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére. Ha a bőrön, belélegzésen és szemen keresztüli expozíció ezekkel az eljárásokkal és intézkedésekkel nem kiküszöbölhető vagy nem csökkenthető minimális szintre, akkor az adalékanyagot és az előkeverékeket megfelelő egyéni védőeszközökkel, többek között bőrvédő eszközökkel, szemvédővel és védőmaszkkal kell használni.
                                 
                              
                     
                        2031.9.19.
                     
                  
               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports